Πανελλήνια Ένωση Κριτικών Κινηματογράφου

Η Πανελλήνια Ένωση Κριτικών Κινηματογράφου (ΠΕΚΚ) ιδρύθηκε το 1976. Τα πρώτα μέλη της ήταν διάσημοι Έλληνες κριτικοί κινηματογράφου όπως ο Παύλος Ζάννας (διετέλεσε και πρώτος πρόεδρος), Κώστας Σταματίου, Αντώνης Μοσχοβάκης, Νίνος Φένεκ Μικελίδης, Βασίλης Ραφαηλίδης, Γιάννης Μπακογιαννόπουλος, Μισέλ Δημόπουλος, Θανάσης Ρεντζής και άλλοι. Από το 1977, ο σύλλογος ανήκει στη Διεθνή Ομοσπονδία Κριτικών Κινηματογράφου (FIPRESCI). Την ίδια χρονιά η Π.Ε.Κ.Κ. συμμετείχε στην οργανωτική επιτροπή του αντί-Φεστιβάλ Κινηματογράφου Θεσσαλονίκης .

Το σωματείο των Ελλήνων κριτικών είχε ενεργό ρόλο στη διαμόρφωση του ελληνικού κινηματογράφου σε θεσμικό πλαίσιο, όπως και του Φεστιβάλ Κινηματογράφου Θεσσαλονίκης συμμετέχοντας στη γνωμοδοτική επιτροπή του Υπουργείου Πολιτισμού, όπου κατέθεσε την πρόταση για τη διεθνοποίηση του το 1991.

Σχεδόν κάθε χρόνο, η ΠΕΚΚ απονέμει βραβεία κατά τη διάρκεια του Φεστιβάλ Κινηματογράφου Θεσσαλονίκης. Τα βραβεία της Πανελλήνιας Ένωσης Κριτικών Κινηματογράφου είναι από τις πιο σημαντικές διακρίσεις για τον ελληνικό κινηματογράφο. Η ΠΕΚΚ απονέμει επίσης βραβεία κατά τη διάρκεια του Φεστιβάλ Ντοκιμαντέρ Θεσσαλονίκης, Φεστιβάλ Ολυμπίας, Φεστιβάλ Ντοκιμαντέρ Χαλκίδας, Νύχτες Πρεμιέρας, Πανόραμα Ευρωπαϊκου Κινηματογράφου και το Φεστιβάλ Ταινιών μικρού μήκους στη Δράμα.

Στην εκδοτική της δραστηριότητα, στα πλαίσια του σκοπού της για την κινηματογραφική παιδεία του κοινού, έχει εκδώσει συλλογικές μονογραφίες πάνω σε Έλληνες και ξένους κινηματογραφικούς δημιουργούς όπως για τους: Στάνλεϊ Κιούμπρικ, Άλφρεντ Χίτσκοκ, Ακίρα Κουροσάβα, Λουκίνο Βισκόντι, Αντρέι Ταρκόφσκι, Μάρλεν Ντίντριχ, Ντέρεκ Τζάρμαν, Γρέγκορι Μαρκόπουλος, Ντίνος Δημόπουλος, Ντίνος Κατσουρίδης, Βασίλης Ραφαηλίδης, Βασίλης Γεωργιάδης, Τάκης Κανελλόπουλος, Γρηγόρης Γρηγορίου κ.α. καθώς και βιβλία πάνω σε κινήματα και είδη του παγκόσμιου κινηματογράφου. Από το 1993, και κάθε χρόνο έκτοτε, εκδίδει το συλλογικό αλμανάκ "ΚΙΝΗΜΑΤΟΓΡΑΦΟΣ" όπου συλλέγει όλες τις κριτικές για όλες τις ταινίες της χρονιάς, αφιερωματικά κείμενα για τα φεστιβάλ στα οποία τα μέλη της παίρνουν μέρος όπως και άλλα θεωρητικά κείμενα. 

 Τελευταίο Διοικητικό Συμβούλιο 

 Πρόεδρος: Βασίλης Κεχαγιάς
 Αντιπρόεδρος: Χρήστος Σκυλλάκος
 Γραμματέας: Δημοσθένης Ξιφιλίνος
 Ταμίας: Κώστας Κωνσταντινιδης
 Μέλος: Δημήτρης Καλαντίδης

 Σκοπός της ΠΕΚΚ και ιδρυτικά μέλη 
Σύμφωνα με το ισχύον καταστατικό, σκοπός της «Πανελλήνιας Ένωσης Κριτικών Κινηματογράφου» (Π.Ε.Κ.Κ.) είναι η ένωση  όλων  των  Ελλήνων  κριτικών  του  κινηματογράφου  για  την  από  κοινού προσπάθεια της αρτιότερης και πληρέστερης άσκησης του λειτουργήματός τους. Ο πιο πάνω σκοπός επιτυγχάνεται µε κάθε πρόσφορο μέσο και κυρίως µε: 

α. τη συνεργασία αυτών που ασκούν το λειτούργημα του κριτικού κινηματογράφου. 

β. την προσέγγιση και τη μελέτη των σχετικών µε αυτό προβλημάτων. 

γ. την προσπάθεια ποιοτικής ανάπτυξης της κινηματογραφικής κριτικής στην Ελλάδα. 

δ. τη δημιουργία πλέον ουσιαστικών δεσμών ανάμεσα στους κριτικούς κινηματογράφου και το κοινό. 

ε. την µε κάθε κατάλληλο μέσο υποβοήθηση της προσπάθειας για την ποιοτική βελτίωση του ελληνικού κινηματογράφου. 

στ. τη συνδρομή κάθε προσπάθειας για την ορθή ενημέρωση και την κινηματογραφική παιδεία του κοινού. 

ζ. την υποβοήθηση της προσπάθειας νέων που επιθυμούν να ασχοληθούν µε την κινηματογραφική κριτική. 

η. την επαφή και τη συνεργασία µε τις άλλες ελληνικές ή ξένες ενώσεις, τους δημοσιογραφικούς φορείς και σωματεία, τις κινηματογραφικές λέσχες, καθώς και τη συμμετοχή στις διεθνείς ομοσπονδίες κριτικών. 

θ. τη δημιουργία γραφείων, λέσχης µε βιβλιοθήκη, καθώς και αρχείο έντυπης και ηλεκτρονικής τεκμηρίωσης. 

ι. τη διοργάνωση σχετικών εκδηλώσεων –όπως: προβολές, διαλέξεις, συνέδρια, συναντήσεις, εκδόσεις εντύπων και βιβλίων κινηματογραφικού ενδιαφέροντος κ.λπ.

Ιδρυτικά μέλη της ΠΕΚΚ ήταν Έλληνες κριτικοί κινηματογράφου των εφημερίδων και των κινηματογραφικών περιοδικών της εποχής. Αντωνόπουλος Τάκης, Βακαλόπουλος Χρήστος, Δανίκας Δημήτρης, Δημητρίου Σωτήρης, Δημόπουλος Μιχάλης, Ζάννας Παύλος, Κολώνιας Μπάμπης, Λεβεντάκος Διαμαντής, Λιάππα Φρίντα, Λινάρδος Πάνος, Λυκουρέσης Τώνης, Μικελίδης Νίνος Φένεκ, Μοσχοβάκης Αντώνης, Μπακογιαννόπουλος Γιάννης, Παγιατάκης Σπύρος, Παπαδοπούλου Μαρία, Πάρλας Κώστας, Ραφαηλίδης Βασίλης, Ρεντζής Θανάσης, Σταματίου Κώστας, Σταύρακας Δημήτρης, Τσιριγκούλης Ζήσης, Χριστοδούλου Χρήστος. 

 Καλύτερες ελληνικές ταινίες όλων των εποχών σύμφωνα με την ΠΕΚΚ 
Τρεις φορές η ΠΕΚΚ έχει επιλέξει τις "καλύτερες ελληνικές ταινίες όλων των εποχών", αρχικά το 1986, για δεύτερη φορά το 2006 και για τρίτη φορά το 2016, για την περίοδο από το 1975 και έπειτα. Την ίδια χρονιά επέλεξε και τις 10 καλύτερες ευρωπαϊκές ταινίες για την ίδια περίοδο. Παρακάτω ακολουθεί η λίστα με τις καλύτερες ελληνικές ταινίες σύμφωνα με την ΠΕΚΚ.

 Ψηφοφορία 2016 - Καλύτερες ελληνικές ταινίες από το 1975 ως το 2015 
Θέση ΤίτλοςΣκηνοθέτης1.Ο Θίασος Θεόδωρος Αγγελόπουλος2. Γλυκιά συμμορίαΝίκος Νικολαΐδης 3 Η φωτογραφία Νίκος Παπατάκης4. ΡεμπέτικοΚώστας Φέρρης5. ΚυνόδονταςΓιώργος Λάνθιμος6.Οι απέναντιΓιώργος Πανουσόπουλος 7 ΚαρκαλούΣταύρος Τορνές 8 Το βλέμμα του ΟδυσσέαΘεόδωρος Αγγελόπουλος9. Αυτή η νύχτα μένειΝίκος Παναγιωτόπουλος10.Η εαρινή σύναξις των αγροφυλάκωνΔήμος Αβδελιώδης

 Ψηφοφορία 2006 
Θέση ΤίτλοςΣκηνοθέτης1.Ο Δράκος Νίκος Κούνδουρος 2. ΕυδοκίαΑλέξης Δαμιανός –  Ο Θίασος Θεόδωρος Αγγελόπουλος4. Στέλλα Μιχάλης Κακογιάννης5. Η κάλπικη λίραΓιώργος Τζαβέλλας6.ΑναπαράστασηΘεόδωρος Αγγελόπουλος – Ρεμπέτικο Κώστας Φέρρης – Η φωτογραφίαΝίκος Παπατάκης9. ΚαρκαλούΣταύρος Τορνές10.Γλυκιά συμμορίαΝίκος Νικολαΐδης –Η εαρινή σύναξις των αγροφυλάκωνΔήμος Αβδελιώδης

 Ψηφοφορία 1986 
Θέση ΤίτλοςΣκηνοθέτης1. Ευδοκία Αλέξης Δαμιανός2. Ο Δράκος Νίκος Κούνδουρος 3. Αναπαράσταση Θεόδωρος Αγγελόπουλος4. Ο Θίασος Θεόδωρος Αγγελόπουλος5. Η κάλπικη λίραΓιώργος Τζαβέλλας – Τα Χρώματα της ΊριδοςΝίκος Παναγιωτόπουλος7. Καρκαλού Σταύρος Τορνές – Το προξενιό της ΆνναςΠαντελής Βούλγαρης9.  Μπαλαμός Σταύρος Τορνές –  Στέλλα Μιχάλης Κακογιάννης

 Ψηφοφορία 2016 - Καλύτερες ευρωπαϊκές ταινίες από το 1975 ως το 2015 
Θέση ΤίτλοςΣκηνοθέτης1.Στάλκερ Αντρέι Ταρκόφσκι 2. Επάγγελμα ΡεπόρτερΜικελάντζελο Αντονιόνι 3 Η επιστροφή Αντρέι Σβιάνγκιντσεφ4. Δεκάλογος Κριστόφ Κισλόφσκι5. ΚρυμμένοςΜίκαελ Χάνεκε6.Ο μάγειρας, ο κλέφτης, η γυναίκα του και ο εραστής τηςΠήτερ Γκρίναγουεη 7 Κάποτε στην Ανατολία Νουρί Μπιλγκέ Τσεϊλάν 8 1900Μπερνάρντο Μπερτολούτσι9. Ένας αμερικάνος φίλοςΒιμ Βέντερς10.Το στοιχείο του εγκλήματοςΛαρς Φον Τρίερ

 Δείτε επίσης 
 Βραβεία της Πανελλήνιας Ένωσης Κριτικών Κινηματογράφου

 Παραπομπές 

 Εξωτερικοί σύνδεσμοι 
 Πανελλήνια Ένωση Κριτικών Κινηματογράφου Επίσημη ιστοσελίδα
Το πρώτο καταστατικό της ΠΕΚΚ

Κατηγορία:Κινηματογράφος στην Ελλάδα